stanford-oval/wikipedia huggingface dataset:
Britannian Grand Prix 1993
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia kilpailusta (Arkistoitu – Internet Archive)
Formula 1 -luokan Britannian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Silverstone Circuit (1950–1954, 1956, 1958, 1960, 1963, 1965, 1967, 1971, 1973, 1975, 1977, 1979, 1981, 1983, 1985, 1987–) Aintree Racecourse (1955, 1957, 1959, 1961–1962) Brands Hatch (1964, 1966, 1968, 1970, 1972, 1974, 1976, 1978, 1980, 1982, 1984, 1986)
Formula 1 -kausi 1993
Etelä-Afrikka |  Brasilia |  Eurooppa |  San Marino |  Espanja |  Monaco |  Kanada 
  Ranska |  Iso-Britannia |  Saksa |  Unkari |  Belgia |  Italia |  Portugali 
  Japani |  Australia
Oksana Žolnovytš

| Oksana Žolnovytš |
| --- | --- |

Ukrainan sosiaaliministeri
 19. heinäkuuta 2022–  
Edeltäjä:  Maryna Lazebna
Henkilötiedot
Syntynyt: 21. helmikuuta 1979 (ikä 45) Lviv, Ukrainan SNT
Kansalaisuus:  Ukraina
Oksana Ivanivna Žolnovytš (ukr. Оксана Іванівна Жолнович; s. 21. helmikuuta 1971) on ukrainalainen poliitikko, joka on toiminut Ukrainan sosiaaliministerinä helmikuusta 2022 lähtien.
Žolnovytš syntyi Lvivissä. Hän opiskeli oikeustiedettä Lvivin yliopistossa ja valmistui vuonna 2001. Vuosina 2001–2002 hän toimi opettajana Stryin maatalaousoppilaitoksessa. Vuosina 2001–2005 hän suoritti jatko-opintoja Lvivin yliopiston työ-, maatalous- ja ympäristöoikeuden laitoksella; vuonna 2008 hän väitteli oikeustieteiden kandidaatiksi. Vuosina 2005–2009 hän toimi Lvivin yliopiston työ-, maatalous- ja ympäristöoikeuden laitoksella assistenttina. Vuonna 2009 hänestä tuli laillistettu asianajaja. Vuosina 2010–2016 hän toimi dosenttina Lvivin yliopiston työ-, maatalous- ja ympäristöoikeuden laitoksella ja vuosina 2016–2019 sosiaalioikeuden laitoksella. Vuoden 2014 parlamenttivaaleissa hän oli ehdolla Ukrainan parlamenttiin eli Verh’ovna Radaan Syla ljudei -puolueen listan 8:ntena, muttei tullut valituksi. Vuoden 2015 paikallisvaaleissa hän pyrki myös Lvivin pormestariksi, Lvivin kaupunginvaltuustoon sekä Lvivin aluevaltuustoon, muttei tullut valituksi. Vuosina 2017–2019 hän toimi Lvivin liikuntatieteellisen valtionyliopiston rehtorin avustajana. Vuosina 2019–2020 hän toimi Ukrainan sosiaaliministerin neuvonantajana. Vuosina 2020–2022 hän toimi Ukrainan presidentinkanslian sosiaali- ja terveyspoliittisen osaston johtajana. Heinäkuussa 2022 hänet nimitettiin Ukrainan sosiaaliministeriksi.
Yleinen suomalainen ontologia

Yleinen suomalainen ontologia (YSO) on kolmikielinen, etupäässä yleiskäsitteistä koostuva ontologia. YSO on rakennettu suomalaisen kulttuuripiirin sisällönkuvailutarpeiden ja käsitteistön pohjalta, ja se on tarkoitettu käytettäväksi kuvailuun erityisesti silloin, kun kuvailtavien aineistojen aihealueet ovat monipuolisia.
YSO on rakenteeltaan hierarkkinen kokonaisuus, joka perustuu käsitteiden välisille yläkäsite–alakäsite-suhteille. Ontologian hierarkiasuhteet rakentuvat hieman eri tavalla kuin tesauruksissa. Kaikki YSOn käsitteet polveutuvat jostakin kolmesta yläkäsitteestä: oliot, ominaisuudet, tapahtumat ja toiminta.
Hierarkiasuhteiden lisäksi YSOssa on assosiatiivisia ja osa-kokonaisuussuhteita. Jokaisella YSOn käsitteellä on kieliriippumaton pysyvä tunniste (URI). Tunnisteiden avulla käsitteet saadaan 'konekielelle', jolloin erilaiset ohjelmistot pystyvät käsittelemään niitä esimerkiksi automaattisessa (koneellisessa) päättelyssä.
YSOn käsitteiden termit ovat tesaurusstandardien mukaisesti useimmiten monikkomuotoisia substantiiveja. Yksikössä esitetään esimerkiksi ainesanat sekä abstrakteja käsitteitä ja toimintaa kuvaavat termit. Joillain termeillä on yksikkö- ja monikkomuodossa eri merkitys. Esimerkiksi termi baletti viittaa taidemuotoon ja baletit yksittäisiin taideteoksiin.
YSOn käsitteitä vastaavat termit on esitetty kolmella eri kielellä.  Suomenkielinen sisältö pohjautuu Yleiseen suomalaiseen asiasanastoon (YSA) ja ruotsinkielinen yleiseen ruotsinkieliseen tesaurukseen (Allärs). YSOn käsitteille on määritelty vastaavuussuhteet alkuperäisiin YSAn ja Allärsin käsitteisiin. YSOa linkitetään myös Yhdysvaltain Kongressin kirjaston asiasanastoon (Library of Congress Subject Headings, LCSH).
YSOa voi käyttää usealla tavalla kuten selailemalla suoraan Finto.fi-palvelussa, kytkemällä se omaan järjestelmään Finton API:n kautta tai lataamalla koko ontologia omaan järjestelmään. YSO on vapaasti ladattavissa CC-BY-3.0-lisenssillä kolmessa eri muodossa: RDF/XML, TURTLE sekä JSON-LD.
Eräs käytännön esimerkki Yleisen suomalaisen ontologian käytöstä sisällönkuvailussa ja tiedonhaussa on Kulttuurisampo-portaali.
YSOn julkaisija on Kansalliskirjasto. Käyttäjät voivat tehdä muutosehdotuksia sanastoon. Ehdotukset käsitellään eri alojen asiantuntijoista koostuvassa ryhmässä.
Ontologian tunniste 'yso' on rekisteröity Kongressin kirjaston MARC-standardin sanastotunnisteisiin. Käytettäessä ontologian termejä sisällönkuvailujärjestelmässä valitun termin kieli voidaan merkitä näkyviin tarkenteella yso/fin, yso/swe ja yso/eng.
Historia

YSOn ensimmäinen versio kehitettiin laajassa Tekesin ym. rahoittamassa FinnONTO-tutkimushankkeessa vuosina 2003–2012.
Aiheesta muualla

YSOn palvelukuvaus
YSO Finto.fi-palvelussa
Subject Heading and Term Source Codes (Library of Congress)
Kirjallisuutta

Seppälä, Katri ja Hyvönen, Eero: Asiasanaston muuttaminen ontologiaksi. Yleinen suomalainen ontologia esimerkkinä FinnONTO-hankkeen mallista, s. 48 sivua.  Helsinki:  Kansalliskirjasto, Tutkimuskirjasto, 2014.  ISBN 978-952-10-9883-3  Teoksen verkkoversio (PDF) (viitattu 21.11.2017). (suomeksi)
Eero Hyvönen: FinnONTO-hanke loi ontologisen perustan kansalliselle webin tietoinfrastruktuurille. Tieteessä tapahtuu, 2014, nro 3.  ISSN 1239-6540  Verkkojulkaisu. Viitattu 16.11.2017.
Eero Hyvönen, Katri Seppälä, Kim Viljanen ja Matias Frosterus: Yleinen suomalainen ontologia YSO – kohti suomalaista semanttista webiä. Tietolinja, 2007, nro 1.  ISSN 1239-9132  Verkkojulkaisu. Viitattu 21.11.2017.
Dingon diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 6 |  |
| ↙Livealbumit | 1 |  |
| ↙Kokoelmat | 10 |  |
| ↙Singlet | 30 |  |
| ↙Videot | 5 |  |
| ↙Musiikkivideot | 11 |  |
| ↙Soundtrackit | 1 |  |
| ↙Cover- ja tribuuttialbumit | 2 |  |
Dingo on suomalainen rockyhtye, joka on jäänyt suomalaisen kevyen musiikin historiaan yhtenä kaikkien aikojen suosituimmista suomalaisista yhtyeistä. Dingon kulta-aika oli vuosina 1984–1986. Yhtyeen perustamisesta lähtien sen keulakuva on ollut laulaja-lauluntekijä Neumann. Dingon tunnetuimpia hittejä ovat ”Autiotalo” ja ”Levoton Tuhkimo”. Yhtye on myynyt Suomessa uransa aikana yhteensä yli 500 000 levyä.
Studioalbumit

Nimeni on Dingo (30. huhtikuuta 1984) (myyty 108 500 kpl) – #1 kultalevy, platinalevy, tuplaplatina
Kerjäläisten valtakunta (14. maaliskuuta 1985) (myyty 190 800 kpl) – #1 kultalevy, platinalevy, tuplaplatina
Pyhä klaani (10. maaliskuuta 1986) (myyty 77 400 kpl) –#1 kultalevy
Via Finlandia (30. huhtikuuta 1994) – (myyty 13 000 kpl) #8
Purppuraa (26. lokakuuta 2005) – #9
Humisevan harjun paluu (29. lokakuuta 2008) – #22
Livealbumit

Live (14. lokakuuta 2009)
Kokoelmat

Tuhkimotarina (1993) (myyty 40 200 kpl)  – #1 kultalevy
Sinä & Minä (22. syyskuuta 1993) – #13
Suomen parhaat (1994) (vain c-kasettina)
20 suosikkia - Autiotalo (1997) (myyty 26 700 kpl)  – kultalevy — #1
Parhaat (7. heinäkuuta 1999) (2CD) (myyty 51 700 kpl) – #1 kultalevy, platinalevy
Dingomania (28. huhtikuuta 2004) (2CD) – #9
Tähtisarja – 30 suosikkia (1. maaliskuuta 2006) (2CD)
Kunnian päivät 1983–1986 (8. marraskuuta 2006) (3CD+DVD)
Sound Pack 2CD+DVD (2010) (2CD+DVD)
Autiotalon aarteet (2017) – #10
Videot ja DVD:t

Nimemme on Dingo (1984) (VHS/Betamax)
Kerjäläisten valtakunnassa (1985) (VHS)
Dingo Live (1999) (VHS) (sisältää videot Nimemme on Dingo ja Kerjäläisten valtakunnassa)
Dingomania (2004) (DVD) — #1
Singlet

| --- | --- |
 Sinä ja minä / Lakatut varpaankynnet (1984) — #3   Levoton Tuhkimo / Aino (1984) — #1   Pistoolisankari / Huumeita Japaniin (1984)  Pistoolisankari / Apinatarhaan (1984)  Autiotalo / Nimeni on Dingo (1984) (Dingon myydyin single, myyty yli 10 000 kpl) — #1   Kirjoitan / Rio Ohoi (1985) — #2   Nahkatakkinen tyttö / Kerjäläisten valtakunta (1985)  Kunnian kentät (remix) / Sata rohkeaa laivaa / Ota paha pois (Live) (MAXI-single, 1985) — #1   Kunnian kentät (remix) / Sata rohkeaa laivaa (1985)  The House Without a Name / Tell Me Now (1986)  The House Without A Name (Extended version) / Tell Me Now (Maxi mix) (1986)  Kreivin sormus / Koulukapina (1986)  Juhannustanssit / Hullu Henri (1986) — #9   Levoton Tuhkimo (remix) / Nahkatakkinen tyttö (1992) — #1   Perjantai / Sinä ja minä (remix) (1993) — #6  :  Nähdään taas / Ruma ankanpoika (1994) — #4   Elämäni sankari / Via Finlandia (1994)  Elämäni sankari / Ameriikassa (1994)  Sinä ja minä / Jokainen aamu (Promo) (1999)  Sinä ja minä / Lakatut varpaankynnet (uusiojulkaisu) (2004)  Autiotalo (update 04) / The House Without A Name / Autiotalo (alkuperäinen) (2004)  Musta Leski (2005) — #2   Purppuraa (2005) — #9   Elossa jouluna (Promo) (2007)  Skorpioninainen (Promo) (2008)  Laivauutisia (Promo) (2008)  Indiana (Promo) (2009)  Adios Rosario (18. kesäkuuta 2012)  Facebookissa (2012)  Tähtenä taivaalla (2018)
Musiikkivideot

”Sinä ja minä” (1984)
”Kunnian kentät” (1985)
”Sata rohkeaa laivaa” (1985)
”Penny Lane” (1985)
”The House Without a Name” (1986)
”Kreivin sormus” (1986)
”Koulukapina” (1986)
”Perjantai” (1993)
”Elämäni sankari” (1994)
”Purppuraa” (2005)
”Tähtenä taivaalla” (2018)
Soundtrackit

Musiikkia elokuvasta Levoton Tuhkimo (29. marraskuuta 2024)
Tribuuttilevyt

Melkein vieraissa – Nimemme on Dingo (2008) (myyty 13 735 kpl)
Autiosaaren lautturi – Tribuutti Dingolle (2017)
Unix-putki

Unix-putki (myös anonyymi putki tai komentoriviputki) on komentoriviohjelmille suunniteltu prosessien välinen kommunikaatiotapa välittää yhden ohjelman palaute toisen ohjelman syötteeksi. Putkitus on esimerkki Unix-käyttöjärjestelmän työkaluohjelmien filosofiasta ja vaikutti sen muodostumiseen.
Ominaisuuden lisäämistä käyttöjärjestelmään ajoi Douglas McIlroy vuonna 1973. Ken Thompson toteutti ominaisuuden yhdessä illassa.
Vastaava toiminnallisuus on toteutettu myös lukuisissa muissa käyttöjärjestelmissä.
Putkijono kolmen ohjelman käsittelyssä.
Komentorivikäsittely

Periaate kutsuttaessa kolmea ohjelmaa komentorivillä:
$ ohjelma1 | ohjelma2 | ohjelma3
Putkitukseen liittyvät käsitteet standardi syöte (stdin), standardi tuloste (stdout) ja standardi virhe (stderr) datavirrat. Virheet voidaan palauttaa käyttäjän näytölle suoraan.
Esimerkki käyttötapauksesta:
$ ls -l | grep key | less
Esimerkissä ls-ohjelman antamasta hakemistolistauksesta etsitään rivit, joilla on sana key ja lopulta tuloste annetaan sivuttavalle ohjelmalle less.
Ohjelmallisesti

Ohjelmissa putkia voidaan käsitellä pipe() järjestelmäkutsun avulla.
Käsittelevälle ohjelmalle putki näkyy luettavana tai kirjoitettavana tiedostokahvana (engl. file handle), joista edeltävän ohjelman tulostetta voidaan lukea (stdin) ja seuraavalle kirjoittaa (stdout) normaaleilla read() ja write() funktioilla.
Aiheesta muualla

The Open Group Base Specifications (englanniksi)
Echandens

| Echandens |
| --- | --- |
 lippu:  vaakuna
 Echandens
 Koordinaatit: 46°32′07″N, 6°24′44″E 
Valtio:  Sveitsi
Kantoni:  Vaud
Alue:  Morges
Pinta-ala:  
 – Kokonaispinta-ala:  3,87 km²
Väkiluku (5.6.2024):  2 909
Echandens on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 2 909 asukasta.
Vince Gilligan

| Vince Gilligan |
| --- | --- |
 Vince Gilligan San Diego Comic-Con International -tapahtumassa vuonna 2018.
Henkilötiedot
Koko nimi:  George Vincent Gilligan Jr.
Syntynyt: 10. helmikuuta 1967 (ikä 57) Richmond, Virginia, Yhdysvallat
Ammatti:  käsikirjoittaja, ohjaaja, tuottaja
Ohjaaja
Aktiivisena:  1990–
Tunnetuimmat ohjaukset:   Salaiset kansiot  Breaking Bad  Better Call Saul 
Aiheesta muualla
IMDb 
Elonet
George Vincent ”Vince” Gilligan Jr. (s. 10. helmikuuta 1967 Richmond, Virginia) on  yhdysvaltalainen käsikirjoittaja, ohjaaja ja televisiotuottaja. Hänet tunnetaan erityisesti televisiosarja Breaking Badin luojana. Gilligan on työskennellyt myös Salaisten kansioiden käsikirjoittajana ja johtavana tuottajana. Vuonna 2008 hän oli mukana käsikirjoittamassa elokuvaa Hancock.
Vince Gilligan syntyi 10. helmikuuta 1967 Virginian osavaltiossa sijaitsevassa Richmondissa mutta asui suurimman osan lapsuudestaan Farmvillessä. Hän suoritti tutkinnon elokuvatuotannosta New Yorkin yliopiston Tisch School of the Artsissa. Elokuvakoulun päättymisen jälkeen Gilligan voitti erään Virginiassa vuonna 1989 järjestetyn käsikirjoituskilpailun. Yksi kyseisen kilpailun tuomareista auttoi häntä myymään tuotoksiaan Hollywoodiin. Gilliganin käsikirjoituksista kaksi pääsi tuotantoon saakka, ja niiden pohjalta syntyivät elokuvat Mitäs pienistä ja Tulipäät. Näiden onnistuneiden myyntien jälkeen Gilligan joutui kuitenkin taloudellisesti ahtaalle töiden puutteen vuoksi, kunnes hän pääsi mukaan Salaisten kansioiden tekijäryhmään. Gilligan palkattiin sarjan luovaksi konsultiksi ja käsikirjoittajaksi 1995. Johtavaksi tuottajaksi hän eteni 1997. Gilligan oli myös yksi Salaisten kansioiden spin-off-sarjan The Lone Gunmenin luojista.
Salaisten kansioiden päätyttyä Gilligan joutui jälleen ammatilliseen suvantovaiheeseen. Hänen puhuessaan erään kerran vuonna 2004 ystävänsä Tom Schnauzin kanssa puhelimessa kaverukset alkoivat vitsaillen pohtia, mitä tehdä seuraavaksi, ja Schnauz kertoi lukeneensa artikkelin amfetamiinia taloyhtiössä valmistaneesta miehestä ja siitä, kuinka huumeiden valmistuksen yhteydessä syntyneet höyryt olivat aiheuttaneet yläkerran lapsille sairausoireita. Gilligan sai keskustelun innoittamana päähänsä sarjan Breaking Bad perusidean. Sarjan myyminen televisiokanavien johtajille osoittautui kuitenkin vaikeaksi, sillä se rikkoi useita televisiolle tyypillisiä sääntöjä, kuten taipumusta säilyttää hahmot samanlaisina. Gilligan sen sijaan tarjosi päähahmon muuttamista vaiheittain “Mr. Chipsistä Arpinaamaksi”, oleellisesti erilaiseksi. Ongelmallisen päähenkilön takia TNT torjui sarjan, eikä HBO osoittanut sitä kohtaan minkäänlaista kiinnostusta. FX osti lopulta oikeudet mutta ei ryhtynyt tuottamaan sarjaa. FX:n johtaja kuitenkin suostui myymään oikeudet AMC-kanavalle. AMC:n kiinnostuksen taustalla oli kanavan presidentti Charlie Collierin halu tuoda AMC:lle jotain voimakkaasti nykyaikaan sijoittuvaa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Käsikirjoittajana | Elokuvat> Ohjaajana | Elokuvat> Tuottajana | Elokuvat> Huom. |
| --- | --- | --- | --- | --- | --- | --- |
| 1993 | Tulipäät | Wilder Napalm |  |  |  |  |
| 1998 | Mitäs pienistä | Home Fries |  |  |  |  |
| 2008 | Hancock | Hancock |  |  |  |  |
| 2019 | El Camino: Breaking Bad -elokuva | El Camino: A Breaking Bad Movie |  |  |  |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Käsikirjoittajana | Televisiosarjat> Ohjaajana | Televisiosarjat> Tuottajana | Televisiosarjat> Huom. |
| --- | --- | --- | --- | --- | --- | --- |
| 1995–2002 | Salaiset kansiot | The X-Files |  |  |  |  |
| 1999–2002 | Julma kaupunki | Harsh Realm |  |  |  |  |
| 2001 | The Lone Gunmen | The Lone Gunmen |  |  |  | Tekijä |
| 2008–2013 | Breaking Bad | Breaking Bad |  |  |  | Tekijä |
| 2015–2022 | Better Call Saul | Better Call Saul |  |  |  | Tekijä |
| 2015 | Battle Creek | Battle Creek |  |  |  | Tekijä |
Aiheesta muualla

Vince Gilligan Internet Movie Databasessa. (englanniksi)
Kuvia tai muita tiedostoja aiheesta Vince Gilligan Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Yhdysvallat  Tšekki  Kroatia  Alankomaat  Puola 
Taiteenala:  Emmy Awards 
Henkilöt:  Deutsche Synchronkartei  Elonet 
Muut:  SNAC  IdRef
Etoy

| Etoy |
| --- | --- |
 lippu:  vaakuna
 Etoy
 Koordinaatit: 46°29′08″N, 6°25′07″E 
Valtio:  Sveitsi
Kantoni:  Vaud
Alue:  Morges
Pinta-ala:  
 – Kokonaispinta-ala:  4,93 km²
Väkiluku (5.6.2024):  2 913
Etoy on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 2 913 asukasta.
Vinsentiläissisaret

Filles de la charité de Saint Vincent de Paul eli Vinsentiläissisaret on pyhän Vincent de Paulin ja Louise de Marillacin Ranskassa 1633 perustama katolinen laupeudentöitä harjoittava apostolisen elämän yhteisö naisille.
Sen kuuluisia jäseniä ovat olleet esimerkiksi Elizabeth Ann Seton, Catherine Labouré ja Justine Bisqueyburu.
Aiheesta muualla

Daughters of Charity of Saint Vincent de Paul (Arkistoitu – Internet Archive) (englanniksi)
Eclépens

| Eclépens |
| --- | --- |
 vaakuna
 Eclépens
 Koordinaatit: 46°39′11″N, 6°31′49″E 
Valtio:  Sveitsi
Kantoni:  Vaud
Alue:  Morges
Pinta-ala:  
 – Kokonaispinta-ala:  5,81 km²
Väkiluku (5.6.2024):  1 182
Eclépens on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 1 182 asukasta.
Vimto

Vimto-pullo
Vimto on englantilaisen Nichols plc:n kehittämä virvoitusjuoma. Vimto-juomat sisältävät viinirypäleen, vadelman ja mustaherukan mehua, ja se on maustettu yrteillä ja mausteilla. Juoman alkuperäisen reseptin kehitti John Nichols vuonna 1908.
Vimtosta on tehty myös makeisia ja jäätelöä. Vimtoa myydään pulloissa ja tölkeissä sekä myös hanasta pubeissa, klubeilla ja ravintoloissa.
Historia

John Nichols kehitti Vimton vuonna 1908 eräässä yrttejä, mausteita ja lääkkeitä myyvän liikkeen varastossa Grandy Row -kadun varrella Manchesterissa, Isossa-Britanniassa. Hän näki, että virvoitusjuomille oli syntynyt markkinat raittiusliikkeen toiminnan seurauksena. Juomaa myytiin ensin nimellä Vim Tonic, mutta Nichols kuitenkin vaihtoi sen Vimtoksi vuonna 1912. Vimto oli alun perin rekisteröity hyvinvointijuomaksi tai lääkkeeksi, ja vuonna 1913 se uudelleenrekisteröitiin mehuksi.
1990-luvun aikana Vimto painoi tölkkeihin kuvia, joissa näkyi suosittu Purple Ronnie -hahmo, sekä hieman hiomattomia Gilas Andreaen, Purple Ronnien piirtäjän tekemiä runoja. Vuonna 1992 Kerry Morrison veisti Manchesterissa Granby Row -kadulla sijaitsevaan tammeen A Monument to Vimto -nimisen veistoksen. Patsas kunnostettiin ja maalattiin uudelleen vuonna 2011. Veistos  viestii paikasta, jossa Vimto kehitettiin.
Valmistus

Vimtoa valmistaa Nicolsille Cott Beverages Derbyshiressä ja Yorkshiressä. Nichols lopetti Vimton oman tuotannon vuonna 2003 sulkiessaan viimeisen tehtaansa Golbornessa. Vimto on saavuttanut kulttimaineen kuluttajien keskuudessa, ja vuonna 2008 se juhli 100-vuotisjuhliaan. Vimtoa valmistetaan lisenssillä myös Saudi-Arabiassa, Dammamissa ja Jemenissä. Sunday Time -lehden artikkelin mukaan joissakin arabimaissa Vimtoa pidetään suosituimpana juomana ramadanin aikaan.
Vuonna 1996 myös A.G. Barr valmisti Vimtoa lisenssillä Isossa-Britanniassa.
Valmistus > Yhtiö

Nichols plc:n tytäryhtiö, Cabana, on yhtiön jakelutukena ja toimii Yhdistyneessä kuningaskunnassa jälleenmyyjänä. Skotlannissa ja Sussexissa jakelija on kokonaan Cabanan omistuksessa: (Skotlanti - Cariel, Sussex - Beacon Drinks). Vimtoa on tällä hetkellä saatavilla yhteensä 65 eri maassa, ja maiden määrä on kasvamassa.
Valmistus > Muunnokset

Molemmat, hiilihapoton laimennettu versio ("Vimto Cordial") ja hiilihapotettu sekoitettu versio ("Fizzy Vimto"), ovat myynnissä Isossa-Britanniassa. Vaikka Vimtolla on alkuperäiset juurensa Pohjois-Englannissa, se on kasvattamassa suosiotaan muuallakin, ja sitä voi löytää nykyään sekä kansallisesti ja kansainvälisesti. Hiilihapotonta versiota on myyty laajemmalle, ja sitä on saatavilla sekä tiivisteenä ja "ready-to-drink"-juomana
Kuten monia muitakin virvoitusjuomia, Vimtoakin on saatavilla sokerittomana versiona.
Ulkomaiset markkinat

Saudi-Arabiassa Vimtoa valmistetaan lisensillä Aujan Industrial Companyn tehtaassa. Vimtolla on 90 prosentin markkinaosuus alueella. Joka vuosi yhtiö toteuttaa huomattavia kampanjoita arabiankielisillä satelliitti-TV-kanavilla. Massiiviset mainoskampanjat ovat saavuttaneet kulttimaineen Internetissä.
Arabian niemimaalla Vimton kulutuspiikki on islamilaisen pyhän paastokuukauden eli ramadanin aikana. The Times on-line -lehden artikkelin mukaan noin 15 miljoonaa pulloa Vimtoa myytiin yhden kuukauden aikana vuonna 2007.
Vuonna 2011 Vimto lanseerattiin markkinoille Irlannissa.
Käännös suomeksi
Féchy

| Féchy |
| --- | --- |
 lippu:  vaakuna
 Féchy
 Koordinaatit: 46°28′46″N, 6°22′18″E 
Valtio:  Sveitsi
Kantoni:  Vaud
Alue:  Morges
Pinta-ala:  
 – Kokonaispinta-ala:  2,71 km²
Väkiluku (5.6.2024):  906
Féchy on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 906 asukasta.
Viljo Sohkanen

Viljo Johannes Sohkanen (2. joulukuuta 1900 Viipurin maalaiskunta – 10. marraskuuta 1989 Vantaa) oli suomalainen sosiaalineuvos, joka toimi muun muassa Helsingin maalaiskunnan ensimmäisenä sosiaalijohtajana. Hän on kirjoittanut Suomen sisällissotaa käsittelevän muistelmateoksen Punakaartilaisen päiväkirja, joka on tiettävästi ensimmäinen sodanaikaisiin päiväkirjamerkintöihin perustuva punakaartilaisen teos. Se voitiin julkaista vasta 1960-luvun lopussa yleisen ilmapiirin muuttumisen jälkeen, vaikka Sohkanen oli kirjoittanut muistelmansa jo heti sodan jälkeen 1920-luvulla. Sodan aikana Sohkanen toimi punakaartin lääkintämiehenä ja jäi saksalaisten vangiksi Helsingin taistelun yhteydessä. Tämän jälkeen hän oli kaksi ja puoli kuukautta pahamaineisella Suomenlinnan vankileirillä.
Elämä > Nuoruus

Sohkanen syntyi Viipurin maalaiskunnan Rakkolanjoen kylässä, mutta vietti varhaislapsuutensa Tampereella. Hänen vanhempansa olivat työmies Juho Filipinpoika Sohkanen (1874–1918) ja Jämsästä kotoisin ollut Edla Elina Palmén (1875–1962). Viljon ollessa 11-vuotias perhe muutti Helsingin pitäjän Tikkurilaan, josta Juho oli saanut työpaikan Tikkurilan kaakelitehtaalta. Sohkanen liittyi jo pienenä sosialidemokraattien varhaisnuorisojärjestöön Ihanneliittoon, jonka viranomaiset kuitenkin lakkauttivat 1912. Kansakoulussa Sohkanen oli lahjakas oppilas, hänen päästötodistuksensa keskiarvo oli 9,3. Köyhällä perheellä ei kuitenkaan ollut varaa lähettää häntä jatko-opintoihin, vaan Sohkanen aloitti työnteon tiilitehtaalla. Tikkurilan työväenyhdistyksen jäseneksi hän liittyi 15-vuotiaana.